Posted November 19, 2016
Ni Inna Carol L. Zambrona, YES FM Boracay
Inaprobahan na sa 14th Regular Session ng Sanguniang Panlalawigan (SP) Aklan ang ordinansa patungkol sa Mosquito Borne Diseases.
Nabatid na itong usapin sa pangangasiwa ni Vice Governor at Presiding Officer, Atty. Reynaldo M. Quimpo, ay naipasa para maiwasan at makontrol ang mosquito borne diseases sa probinsya ng Aklan.
Layunin ng nasabing programa na maipaalam sa publiko kung paano makaiwas sa lumalaganap na sakit tulad ng dengue, chikungunya, at zika virus. Pinag-usapan din dito kung ano ang pinagmumulan ng mga sakit, kung ano ang pagkakaiba ng mga ito at kung ano ang mga sintomas nito, kabilang dito ang pagkakaroon ng lagnat, muscle pain, joint sweeling, at pagkakaroon ng rashes.
Ang naturang ordinansa ay inispinonsoran ni Hon.Nelson Santamaria, Chairman ng Committee on Health and Social Services.